גאגא מאשרת: דואט עם אריאנה גרנדה באלבום החדש
ליידי גאגא הסעירה אמש את מעריציה עם ההכרזה המרגשת על האלבום החדש שלה, שצפוי לצאת בחודשים הקרובים. הכוכבת אישרה את השמועות על דואט עם אריאנה גרנדה, ובנוסף, הודיעה על שיתופי פעולה עם אלטון ג'ון והרכב הקיי-פופ בלאק-פינק
מערכת mako מוזיקה | mako | פורסם 23/04/20 12:26
#ArianaGrandeButera#LadyGaga#Lady#Gaga#ArianaGrande#Ariana#Grande#Butera#ArianaGrandeLadyGaga#LadyGagaArianaGrande#ArianaGrande2015#LadyGaga2015#Arianator#Arianators#ArianatorsTucuman#Tucuman
A post shared by Arianators Tucuman ARG (@arianatorstucuman) on Apr 22, 2019 at 8:16pm PDT
חודש לאחר שהודיעה על דחיית צאת אלבום הקאמבק שלה,"Chromatica", בעקבות משבר הקורונה העולמי, ליידי גאגא חשפה את שמות השירים שיופיעו בפרויקט המוזיקלי החדש. בפוסט ששיתפה אמש, הציגה הזמרת את החלק האחורי של עטיפת האלבום בו מוצגת רשימת השירים המלאה.
כפי שפורסם בעבר, האלבום השישי של גאגא יכלול 16 שירים חדשים (כולל הסינגל "Stupid Love"), וביניהם כמה שיתופי פעולה מסקרנים.
השיר שעורר את ההתלהבות הרבה ביותר הוא "Rain On Me" - דואט של גאגא ואריאנה גרנדה. מדובר בהכרזה הרשמית הראשונה על החיבור המוזיקלי בין הכוכבות, אחרי חודשים של שמועות, ולאחר שהשתיים נצפו יחד באותו אולפן הקלטות.
בנוסף, האלבום כולל שיתוף פעולה של גאגא עם הרכב הקיי-פופ המצליח בלאק-פינק ("Sour Candy") ודואט עם חברה הטוב אלטון ג'ון ("Sine from Above"). גאגא ואלטון הופיעו זו לצד זה בפעם הראשונה בטקס פרסי הגראמי לפני 10 שנים, שם הם ביצעו יחד את הבלדה שלה "Speechless".
לצד המהדורה הרגילה של האלבום, תצא גם גרסה מורחבת (דלוקס), שתכלול שלוש רצועות נוספות: שיר מקורי נוסף בשם "Love Me Right", גרסת פסנתר של "1000 Doves" (שיר מס' 15 באלבום) ורמיקס ללהיט היחיד שיצא עד כה מתוך האלבום ("Stupid Love"). טרם פורסם תאריך השחרור החדש של האלבום.